অনুষ্ঠানের প্রধান অতিথি সিটি মেয়র ও চট্টগ্রাম মহানগর আওয়ামীলীগের সাধারণ সম্পাদক আ জ ম নাছির উদ্দীন বলেন, বাংলাদেশের মানুষ ভেজাল খাদ্য গ্রহণ করেও জীবনকে সুরক্ষা দিয়ে যাচ্ছে। নানা প্রতিকূলতা ডিঙ্গিয়ে বাংলাদেশের মানুষের গড় আয়ু প্রতিনিয়তই বৃদ্ধি পাচ্ছে। মেয়র বলেন, ডাক্তারদের দক্ষতা ও অভিজ্ঞতার উপর সুচিকিৎসা নির্ভর করে। সেমিনার, সেম্পুজিয়াম, কর্মশালা, আলোচনা ও সমালোচনার মধ্য দিয়ে অর্জিত জ্ঞানের পরিধি সমৃদ্ধ করা সম্ভব। জনাব আ জ ম নাছির উদ্দীন বলেন, সরকারী, বেসরকারী সকল ডাক্তারদের লক্ষ্য ও উদ্দেশ্য এক ও অভিন্ন। উভয়ের মধ্যে সুসম্পর্ক ও সমন্বিত কার্যক্রম এবং সম্পুরক ব্যবস্থাপনায় চিকিৎসা খাতকে আরো গতিশীল ও সমৃদ্ধ করা সম্ভব। মেয়র বিভাজন ও বিতর্ক পরিহার করে দেশপ্রেম ও মানবপ্রেমকে প্রাধান্য দিয়ে সকল ডাক্তারদের একযোগে কাজ করার আহবান জানান।